**Előterjesztés**

**Litér Község Önkormányzata Képviselő-testületének**

**a 2022. május 26-i ülésére**

 **Litér, 059/22 hrsz-ú ingatlanból terület vásárlás tárgyú napirendi ponthoz**

**Tisztelt Képviselő-testület!**

**Tisztelt Bizottsági Tagok!**

Mint arról már korábban, több alkalommal is tárgyaltunk, a Litér, 523/5 hrsz-ú helyi közút kialakításához az út 12 méter szélességűre történő kiszabályozása szükséges, ezért a Litér, 059/22-es hrsz-ú ingatlanból területszerzésre van szükség. Az út kialakítását azért kell megoldania, mert a volt major területén kialakított új építési telkeken családi házas építkezések indultak, ezek közúti megközelítésének biztosítása szükséges.

A Litér, 059/22 hrsz-ú szántó, községi mintatér művelési ágú, mindösszesen 12,8086 ha területű ingatlan magántulajdonban van, melyből 960 m2 terület megszerzésére van szükség. A terület ½-ed tulajdonosa Pőcz Imre (Litér, Dózsa Gy. u. 81.), valamint szintén ½-ed tulajdonosa Pőcz Gyula (Balatonalmádi, Felsőörsi u.49.)

Az ingatlan megvásárlása érdekében már két alkalommal vételi ajánlatot tettünk, és személyes egyeztetéseket is folytattunk, melyek nem jártak eredménnyel.

Elindítottuk a kisajátítási eljárást, de közben felkértük Tóth Roland ingatlanvagyon értékelőt, aki elkészítette a „Forgalmi érték meghatározását a Litér, 059/22 hrsz-ú ingatlan megosztása során kialakuló Litér, 059/39 hrsz-ú ingatlan 1/1 tulajdoni hányadáról”. Ennek alapján 500,-Ft/m2 vételi ár kerül megajánlásra a tulajdonosok részére. Az újabb értékbecslést és az azt követő ajánlattételt azért indítottuk el, mert az adásvételi eljárás gyorsabban lefolytatható, az eredeti ajánlattételhez képest a jelenlegi ajánlat nagyjából 350.000, -Ft-tal lenne magasabb. Ez az összeg nagyságrendben nem jelent akkora tételt. A kisajátítási eljárás során igazságügyi szakértő bevonása is szükséges, melynek költsége az önkormányzatot terheli.

Fentiek alapján egyeztető megbeszélésre került sor 2022. május 19-én a Hivatalban, ahol az eladók- Pőcz Imre és Pőcz Gyula nyilatkozataik alapján a felkínált vételárat elfogadták.

Amennyiben a Képviselő-testület támogatja, és létrejön az adásvétel, úgy az önkormányzat vállalja az ingatlan művelési ág változásával kapcsolatos valamennyi költséget, továbbá az adásvételi szerződés megkötésével kapcsolatos költségek megfizetését.

Az ingatlanból történő területszerzés közösségi érdek, hiszen 23 db építési telek jött létre, melyeken családi házas ingatlanok épülnek. Ennek nagy szerepe van településünk fejlődésében, melynek középpontjában az emberek érdekei állnak, mi pedig ezeket az érdekeket képviseljük.

Litér, 2022. május 13.

 Varga Mihály

 polgármester